—- 229 — 
Simorhynchus camtschaticus secundum Pallasium in 
insula Unalaschka et Curilis occurrit, Camtsehatcam 
et Ochotensem sinum vero minime habitat. Quam ob 
rem Zoologus Illustrissimus haud sine causa Alcae 
camtschaticae Lepechini Uriae mystaceae nomen magis 
congruum dedit. — Coues oras Americae borealis 
occidentales in universum, nec non Camtschatcam pro 
patria avis dictae statuit. Secundum observationes 
Vosnessenskii Simorhynchus camtschaticus re vera et 
in Oceani tranquilli borealis oris asiaticis et ameri- 
. eanis, non autem ubique occurrit et praeterea turmis 
numero minoribus, quare rarius in universum, aliis 
Alcidis haud associus, reperitur. Octo annorum spatio 
enim Vosnessenskio avem in Sinu Akutan (inter 
Unalaschkam et Akun seu Aculan), nec non in insula . 
Atcha, deinde in Curilis, nominatim in insula Urup et 
quidem in hacce insula Decembre, Januario et Fe- 
bruario, igitur hibernantem, videre contigit. In Cam- 
tchatcae oris, quas inde a Lopatka usque ad Sinum 
"karginskiensem visitavit, eam nec ipse observavit, 
nec ab incolis de praesentia ejus audivit. Simorhyn- 
chum nostrum etiam prope insulam St. Pauli et Ge- 
orgii et prope insulas Kadjak et Sitcha deesse idem 
auctor est; in locis modo commemoratis enim pariter 
eum nec ipse vidit, nec ab incolis, quibus figuram ejus 
exactam ante oculos posuit, de praesentia ejus audivit. 
Quae quum ita sint pro tempore Simorhynchi nostri 
patriae termini boreales Archipelagi insularum aleu- 
ticarum partis orae, australes vero insulae Curilenses 
et, ut suspicare licet, Japoniae, nominatim borealis, 
orae designandi esse videntur. 
A Rossis insulam Unalaschka habitantibus avis nostra 
